**Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" 1.kārtas papildinošās saimnieciskās darbības aprēķina metodika**

Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" (turpmāk- SAM 4.1.1) 4.1.1.1. pasākuma "Ārstniecības iestāžu infrastruktūras attīstība" (turpmāk - 4.1.1.1.pasākums) 1.kārtas ietvaros ir noteikts, ka projekta iesniedzējam Valsts tiesu medicīnas ekspertīžu centram (turpmāk – VTMEC) atbilstoši Ministru kabineta 2023.gada 15.augusta noteikumu Nr. 462 “Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.1. pasākuma "Ārstniecības iestāžu infrastruktūras attīstība" pirmās kārtas un 4.1.1.5. pasākuma "Neatliekamās medicīniskās palīdzības dienesta attīstība" īstenošanas noteikumi” (turpmāk MK noteikumi) 23.punktā noteiktajam atbalsts tiek sniegts deleģētās valsts funkcijas nodrošināšanai, un tas nav kvalificējams kā komercdarbības atbalsts, tostarp minētajam finansējuma saņēmējam pamatlīdzekļu un ilgtermiņa ieguldījumu nolietojuma periodā ir pieļaujams veikt papildinošu saimniecisko darbību 20 procentu apmērā no infrastruktūras gada jaudas platības, laika vai finanšu izteiksmē, lai atbalsts pasākuma ietvaros netiktu kvalificēts kā komercdarbības atbalsts.

Ar papildinošu saimniecisko darbību saprot darbības, kas ir tieši saistītas ar infrastruktūras ekspluatāciju un tai nepieciešamas vai nesaraujami saistītas ar tās galveno ar saimniecisko darbību nesaistīto izmantojumu, patērējot tādu pašu resursu (piemēram, materiāli, aprīkojums, darbaspēks, pamatkapitāls) apjomu kā ar saimniecisko darbību nesaistītajām darbībām. Papildinošā saimnieciskā darbība ir, piemēram, ķīmiski-toksikoloģiskās izpētes veikšana, miruša cilvēka tiesu medicīniskā izpēte nāves cēloņa noteikšanai un saistītās darbības, atzinuma sniegšana par dzīvu fizisku personu, paternitātes un parentitātes noteikšanas ekspertīžu veikšana u.c. pakalpojumu sniegšana privātpersonām pēc viņu iniciatīvas, izmantojot VTMEC materiālus, aprīkojumu un darbaspēku. Papildinošā saimnieciskā darbība pieļaujama, nepārsniedzot 20 procentu apmēru no infrastruktūras gada jaudas platības, laika vai finanšu izteiksmē. VTMEC infrastruktūra ir jebkura ēka vai ar ēku, par kuru iesniegts projekta iesniegums, funkcionāli saistītā ēku grupa, vai inženierbūve, kuras ir VTMEC īpašumā, lietošanā vai valdījumā, lai veiktu valsts deleģētos pārvaldes uzdevumus, papildinošo saimniecisko darbību un saimniecisko darbību (turpmāk – infrastruktūra).

Saimnieciskā darbība ir ikviena darbība, kas ietver preču un pakalpojumu piedāvāšanu tirgū.[[1]](#footnote-3) Ja noteikts infrastruktūras apjoms ir iznomāts ar VTMEC nesaistītai privātai vai juridiskai personai, kas neveic valsts deleģētos pārvaldes uzdevumus, tad šādas darbības ir kvalificējamas kā saimnieciskā darbība. Saimnieciskā darbība ir, piemēram, VTMEC telpu iznomāšana uzņēmējam. Tā pasākuma ietvaros nav pieļaujama.

Atbilstoši MK noteikumu 26.punktam veikto investīciju atbilstības uzraudzību papildinošai saimnieciskai darbībai reizi gadā visā projekta dzīves cikla periodā nodrošina sadarbības iestāde Centrālā finanšu un līgumu aģentūra (turpmāk – CFLA). Līdz ar to finansējuma saņēmējs visa projekta dzīves cikla laikā iesniedz CFLA skaidrojumu un aprēķinu par papildinošās saimnieciskās darbības apmēru atbilstoši nosacījumiem, kas noteikti šajā metodikā un noslēgtajā līgumā/vienošanās ar CFLA.

Projekta dzīves cikls ir 10 – 15 gadi.[[2]](#footnote-4) VTMEC izvēlas un pamato dzīves cikla perioda garumu.

Metodika ietver aprakstu papildinošās saimnieciskās darbības aprēķinam VTMEC īpašumā, lietošanā vai valdījumā esošajā infrastruktūrā pēc trīs metodēm: platības, laika vai finanšu izteiksmē. VTMEC, iesniedzot projekta iesniegumu, izvēlas savai darbībai atbilstošo aprēķina metodi, kuru nevar mainīt visa projekta dzīves cikla laikā.

Tā kā VTMEC iesniedz projekta iesniegumu par divām funkcionāli saistītām ēkām, tad papildinošā saimnieciskā darbība ir jārēķina kopā par abām funkcionāli saistītajām ēkām.

Lai noteiktu, vai VTMEC atbilst SAM 4.1.1. nosacījumiem, VTMEC, iesniedzot projekta iesniegumu, veic papildinošās saimnieciskās darbības aprēķinus par pēdējo pilno kalendāro gadu.

Gadījumā, ja uz projekta iesnieguma iesniegšanas brīdi aprēķina rezultātā tiek konstatēts, ka papildinošā saimnieciskā darbība pārsniedz 20% apmēru, tad visa ēku daļa, kas sākotnēji uzskatīta kā papildinošai saimnieciskai darbībai izmantojama (arī daļa, kas nepārsniedz 20% slieksni), tiek uzskatīta, kā ēku daļa, kas izmantota saimnieciskajai darbībai.

Ja, vērtējot projektu, tiks secināts, ka VTMEC telpās tiek veikta saimnieciskā darbība vai papildinošā saimnieciskā darbība pārsniedz 20%, 4.1.1.1.pasākuma atbalstu VTMEC nesaņems līdz brīdim, kamēr saimnieciskā darbība netiks pārtraukta un papildinošās saimnieciskās darbības apmērs netiks samazināts zem 20%.

Tāpat VTMEC visā projekta dzīves cikla periodā nevar pārsniegt 20% papildinošās saimnieciskās darbības slieksni. Ja tas tiek pārsniegts, tad viss atbalsts ir kvalificējams kā komercdarbības atbalsts, un finansējuma saņēmējam ir pienākums atmaksāt CFLA daļu no saņemtā publiskā finansējuma (skatīt šīs metodikas 4.3.punktu).

1. **Papildinošās saimnieciskās darbības platības izteiksmē aprēķina metodika**

Aprēķina formula:

PSD – papildinošā saimnieciskā darbība, %;

∑- summa;

P1psd– projekta iesniedzēja īpašumā, lietošanā vai valdījumā esošās ēkas Nr.1 platība, kas tiek izmantota PSD nodrošināšanai, m2;

P2psd- projekta iesniedzēja īpašumā, lietošanā vai valdījumā esošās ēkas Nr.2 platība, kas tiek izmantota PSD nodrošināšanai, m2;

Pkop – projekta iesniedzēja īpašumā, lietošanā vai valdījumā esošoabu funkcionāli saistīto ēku kopējā platība, m2;

VTMEC tabulas veidā (1. pielikums) CFLA sniedz informāciju un skaidrojumu par savā īpašumā, lietošanā vai valdījumā esošajām funkcionāli saistītajām ēkām, kuras tas izmanto aprēķinu veikšanai. Datos norāda:

* kalendāro gadu, par kuru aprēķins veikts;
* katras funkcionāli saistītās ēkas adresi, platību (m2) un izmantošanas veidu;
* platību (m2), kurā tiek veikta papildinošā saimnieciskā darbība katrā funkcionāli saistītajā ēkā;
* platību (m2), kurā tiek veikta saimnieciskā darbība katrā funkcionāli saistītajā ēkā;
* pamatojumu, kādēļ ēkas ir funkcionāli saistītas.

1. **Papildinošās saimnieciskās darbības laika izteiksmē aprēķina metodika**

VTMEC, izvēloties veikt papildinošās saimnieciskās darbības aprēķinu laika izteiksmē, aprēķiniem izmanto faktisko laiku, ko aizņem nesaimnieciskās, un papildinošās saimnieciskās darbības veikšana attiecīgajās ēkās (0-24 h/diennaktī).

Aprēķina formula:

*PSD*=

PSD – papildinošā saimnieciskā darbība, %;

∑- summa;

L1psd – PSD veikšanas laiks ēkā Nr.1 pie attiecīgas platības (P1psd), h/diennaktī;

P1psd – ēkas Nr.1 platība, kurā attiecīgā laika brīdī (L1psd) tiek veikta PSD, m2;

D – dienu skaits kalendārajā gadā.

L2psd – PSD veikšanas laiks ēkā Nr.2 pie attiecīgas platības (P2psd), h/diennaktī;

P2psd – ēkas Nr.2 platība, kurā attiecīgā laika brīdī (L2psd) tiek veikta PSD, m2;

L1kop – projekta iesniedzēja īpašumā vai valdījumā esošās ēkas Nr.1 izmantošanas laiks pie attiecīgas platības (P1kop) valsts pārvaldes deleģēto uzdevumu un PSD nodrošināšanai, h/diennaktī;

P1kop – projekta iesniedzēja īpašumā vai valdījumā esošās ēkas Nr.1, kas attiecīgā laika brīdī (L1kop) tiek izmantotas valsts pārvaldes deleģēto uzdevumu un PSD nodrošināšanai, kopējā platība (sakrīt ar valsts ēku sarakstā norādīto platību), m2;

L2kop – projekta iesniedzēja īpašumā vai valdījumā esošās ēkas Nr.2 izmantošanas laiks pie attiecīgas platības (P2kop) valsts pārvaldes deleģēto uzdevumu un PSD nodrošināšanai, h/diennaktī;

P2kop – projekta iesniedzēja īpašumā vai valdījumā esošās ēkas Nr.2, kas attiecīgā laika brīdī (L2kop) tiek izmantotas valsts pārvaldes deleģēto uzdevumu un PSD nodrošināšanai, kopējā platība (sakrīt ar valsts ēku sarakstā norādīto platību), m2.

VTMEC tabulas veidā (2. pielikums) CFLA sniedz informāciju par savā īpašumā, lietošanā vai valdījumā esošajām funkcionāli saistītajām ēkām, kuras tas izmanto aprēķinu veikšanai. Datos norāda:

* kalendāro gadu, par kuru aprēķins veikts;
* katras funkcionāli saistītās ēkas adresi, platību (m2), izmantošanas laiku (h/dnn) un izmantošanas veidu;
* katras funkcionāli saistītās ēkas izmantošanas laiku (h/dnn) reizinātu ar ēkas platību (m2);
* platību (m2), kurā tiek veikta saimnieciskā darbība attiecīgajā ēkā un saimnieciskai darbībai izmantoto laiku (h/dnn), šo abu vērtību reizinājumu;
* platību (m2), kurā tiek veikta papildinošā saimnieciskā darbība attiecīgajā ēkā un papildinošai saimnieciskai darbībai izmantoto laiku (h/dnn), šo abu vērtību reizinājumu;
* pamatojumu, kādēļ ēkas ir funkcionāli saistītas.

1. **Papildinošās saimnieciskās darbības finanšu izteiksmē aprēķina metodika**

VTMEC, izvēloties veikt papildinošās saimnieciskās darbības aprēķinu finanšu izteiksmē, aprēķiniem izmanto kopējos ienākumus no funkcionāli saistītās infrastruktūras valsts deleģēto pārvaldes uzdevumu nodrošināšanai, ieskaitot ienākumus no papildinošās saimnieciskās darbības.

Aprēķina formula:

PSD – papildinošā saimnieciskā darbība, %;

∑- summa;

F1psd – gūtie ienākumi gadā no PSD ēkā Nr.1 , EUR;

F2psd – gūtie ienākumi gadā no PSD ēkā Nr.2, EUR;

Fkop – kopējie finansējuma saņēmēja ienākumi gadā no funkcionāli saistītās infrastruktūras, ieskaitot saņemtās dotācijas no valsts budžeta un jebkuriem Eiropas Savienības fondu līdzekļiem, EUR.

VTMEC tabulas veidā (3. pielikums) CFLA sniedz informāciju par savā īpašumā, lietošanā vai valdījumā esošajām funkcionāli saistītajām ēkām, kuras tas izmanto aprēķinu veikšanai. Datos norāda:

* kalendāro gadu, par kuru aprēķins veikts;
* kopējos ienākumus no funkcionāli saistītās infrastruktūras gadā, EUR;
* gūtos ienākumus gadā no saimnieciskās darbības, EUR;
* gūtos ienākumus gadā no PSD, EUR;
* pamatojumu, kādēļ ēkas ir funkcionāli saistītas.

1. **Izpildes nosacījumi**
   1. Iesniedzot aprēķinu, VTMEC apliecina, ka sniegtā informācija ir patiesa. Ja CFLA rodas šaubas par sniegto datu patiesumu, CFLA informē VTMEC, norādot šaubu pamatu. VTMEC tādā gadījumā ar dokumentiem (līgumi, rēķini, izdrukas no grāmatvedības reģistriem, inventarizācijas lietas, iestādes iekšējie noteikumi, metodikas, dažādi vadības rīkojumi, bilances u.c.) ir jāpierāda, ka viņa sniegtā informācija ir patiesa.
   2. Ja uz projekta iesniegšanas brīdi aprēķini parāda, ka papildinošā saimnieciskā darbība iepriekšējā gadā pārsniedza 20% no infrastruktūras gada jaudas, VTMEC var apliecināt, ka tas līdz ar projekta uzsākšanu pārtrauks daļu/visu papildinošo saimniecisko darbību attiecīgajā ēkā/ēkās, par kuru iesniegts projekta iesniegums. Veiktā apņemšanās jāievēro visu projekta dzīves ciklu.
   3. Ja kādā no kalendārajiem gadiem projekta dzīves cikla periodā papildinošā saimnieciskā darbība pārsniedz 20% no infrastruktūras gada jaudas, finansējuma saņēmējam piemēro atgūšanas mehānismu. Saskaņā ar Eiropas Komisijas skaidrojumu[[3]](#footnote-5) atgūšanas mehānisma gadījumā finansējuma saņēmējs atmaksā publisko finansējumu proporcionāli papildinošās saimnieciskās darbības daļai.

*Piemērs:*

Projekta attiecināmās izmaksas bija 100 000 EUR. Papildinošā saimnieciskā darbība pirms projekta īstenošanas bija 15%. Projekts tika īstenots 2024.gadā, un tā dzīves cikls ir 10 gadi.

Atmaksājamā publiskā finansējuma daļa:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2025. | 2026. | 2027. | 2028. | 2029. | 2030. | 2031. | 2032. | 2033. | 2034. |
| Tūkst.EUR | 10 | 10 | 10 | 10 | 10 | 10 | 10 | 10 | 10 | 10 |
| PSD, % | 15 | 20 | 25 | 18 | 22 | 15 | 20 | 15 | 10 | 24 |
| Jāatmaksā, EUR | 0 | 0 | 2500 | 0 | 2200 | 0 | 0 | 0 | 0 | 2400 |

1. Par 2027.gadu jāatmaksā
2. Par 2029.gadu jāatmaksā
3. Par 2034.gadu jāatmaksā
4. Finansējuma saņēmējs projekta dzīves cikla periodā kopā atmaksās 7100 EUR.

4.4. Ja iepriekš vai uz projekta iesniegšanas brīdi tiek veikta cita saimnieciskā darbība, VTMEC var apliecināt, ka tas līdz ar projekta uzsākšanu pārtrauks citu saimniecisko darbību ēkās, par kurām iesniegts projekta iesniegums. Veiktā apņemšanās jāievēro visu projekta dzīves ciklu.

1. Tiesas 1987. gada 16. jūnija spriedumu Komisija/Itālija, 118/85, ECLI:EU:C:1987:283, 7. punkts; Tiesas 1998. gada 18. jūnija spriedumu Komisija/Itālija, C-35/96, ECLI:EU:C:1998:303, 36. punkts; Tiesas 2000. gada 12. septembra spriedumu Pavlov un citi, apvienotās lietas no C-180/98 līdz C-184/98, ECLI:EU:C:2000:428, 75. punkts [↑](#footnote-ref-3)
2. Projekta dzīves ciklu nosaka atbilstoši Komisijas 2014.gada 3.marta Deleģētās Regulas (ES) Nr.480/2014 ar kuru papildina Eiropas Parlamenta un Padomes Regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Deleģētā regula Nr.480/2014) I pielikumam, kas piemērojams atkarībā no projekta investīciju jomas. Metodikā noteikts dzīves cikls “Citai nozarei” atbilstoši Deleģētā regulas Nr.480/2014 sadalījumam. [↑](#footnote-ref-4)
3. Igaunijas 17.11.2016. uzdots jautājums par Komisijas 2014.gada 17.jūnija Regulas (ES) Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu 26.panta 7.punktu, un Eiropas Komisijas 22.02.2017. sniegtā atbilde par atgūšanas mehānismu un papildinošo saimniecisko darbību [↑](#footnote-ref-5)